
ПОСТОЯННА КОМИСИЯ ПО ОПАЗВАНЕ НА ОКОЛНАТА СРЕДА, ЗЕМЕДЕЛИЕ И ХРАНИ 


ПРОТОКОЛ
№28

Днес, 22.06.2022 г. от 16:00 часа, в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по опазване на околната среда, земеделие и храни (ПКООСЗХ).
На заседанието на комисията присъстваха: д-р Георги Митев – председател, Бойчо Георгиев – зам.-председател и членове: Калояна Живкова, Георги Спасов, Юлиян Георгиев и Стоян Грозев.
От общинска администрация присъстваха: Златина Караиванова – директор на дирекция „Бюджет и финанси“, инж. Чанка Коралска – зам.-кмет „Строителство, инвестиции и регионално развитие“.
Присъства още и проф. д-р Севдалина Турманова – председател на Общински съвет – Бургас.
На заседанието на Комисията присъстваха ученици и студенти по инициатива „Модел Общински съвет“, организирана от Община Бургас.
Заседанието откри и ръководи председателят на ПКООСЗХ – д-р Георги Митев, като с 6 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-12891 Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас 

1. ОбС 08-00-12930 Докладна записка от Димитър Николов – кмет на Община Бургас, относно: Поемане на дълг по реда на Закона за общинския дълг чрез финансов инструмент „Фонд за градско развитие“ за финансиране и рефинансиране на разходи по проект: „Реконструкция на улици и облагородяване на междублокови пространства – II етап, образователна инфраструктура и зелена енергия в гр. Бургас“

1. ОбС 08-00-12569 Молба от монахиня К. С. – игумения на манастир „Рождество богородично“, гр. Бургас, относно: Безконтролно замърсяване на зоната около манастира и вдигане на недопустим шум
---------------------------------------------------------------------------------------




Точка 1

ОбС 08-00-12891 
Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас
След като се запознаха с докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни приеха следното
СТАНОВИЩЕ:
Подкрепя проекта за решение.
---------------------------------------------------------------------------------------

Точка 2

ОбС 08-00-12930 
Докладна записка от Димитър Николов – кмет на Община Бургас, относно: Поемане на дълг по реда на Закона за общинския дълг чрез финансов инструмент „Фонд за градско развитие“ за финансиране и рефинансиране на разходи по проект: „Реконструкция на улици и облагородяване на междублокови пространства – II етап, образователна инфраструктура и зелена енергия в гр. Бургас“

Георги Спасов заяви, че няма да подкрепи докладната записка. Той посочи, че Бургас наистина има нужда от реконструкция на междублоковите пространства и подкрепя общинската програма „Моят град, моят квартал, моята улица“, но не е съгласен да се поема дълг за осъществяване на дейности по следващи етапи, като финансиране може да бъде осигурено от други пера от бюджета или чрез оптимизация. 
Калояна Живкова коментира, че Община Бургас вече е извършила нужната оптимизация, като сливането на част от общински предприятия с недобри годишни финансови отчети и освобождаване на служители в пенсионна възраст.
Стоян Грозев попита как ще бъдат отчетени изразходените средства и защо не е приложена количествено стойностна сметка за всеки един проект, която да е публична.
Златина Караиванова – директор на дирекция „Бюджет и финанси“ отговори, че всички кредити, които Община Бургас е вземала, се отчитат като част от касовия отчет за изпълнение на бюджета, по дейност 606, която е дейност на Единния отчетен класификатор, утвърден от Министерството на финансите. Тя допълни, че част от кредита ще се ползва за изграждане на фотоволтаична централа в гр. Българово, за доизграждане на пристройка към СУ „Св. св. Кирил и Методий“ и за изграждане на училищен корпус към ОУ „Христо Ботев“ в кв. Сарафово.
Инж. Чанка Коралска – зам.-кмет „Строителство, инвестиции и регионално развитие“ обясни, че към настоящия момент няма как да се представи КСС, тъй като част от проектите не са представени и крайните стойности не са утвърдени.
След приключване на дебатите по докладната записка и в резултат на явно гласуване, с 4 гл. "за", 0 гл. "против" и 2 гл. "въздържали се", членовете на Постоянната комисия по опазване на околната среда, земеделие и храни приеха следното
СТАНОВИЩЕ:

Подкрепя проекта за решение.

---------------------------------------------------------------------------------------

Точка 3

ОбС 08-00-12569
[bookmark: _GoBack] Молба от монахиня К. С. – игумения на манастир „Рождество богородично“, гр. Бургас, относно: Безконтролно замърсяване на зоната около манастира и вдигане на недопустим шум
След като се запознаха с постъпилото становище от Магдалена Манолова - директор дирекция "ЦАУ Възраждане" и в резултат на явно гласуване по молбата, с 6 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни приеха следното
СТАНОВИЩЕ:
Приема за сведение.
---------------------------------------------------------------------------------------



ПРЕДСЕДАТЕЛ: ………………………
								    	 (д-р Георги Митев)



ПРОТОКОЛИСТ: ……………………….
		   (Жени Господинова)

